Generis Paspali species novae. 15 
Inflorescentia e culmi apice singula, longe stipitata, subpauciflora, 
densissima, e spicularum colore brunnea, ad 80 mm longa et 9 mm 
diam. metiens, e spicis ad 4 optime pinnatim axi insertis strictissime 
erectis, bene inaequalibus superioribus valde decrescentibus, plane 
sessilibus, usque ad 40 mm longis, in spiculam vigentem desinentibus, 
secus rhachin bene compressam, vix undulatam, medio pallidam, margine 
sublaevem, spiculas densissime 2-stichas suberectas gerentibus composita. 
Spiculae manifeste pedicellatae, optime ellipticae, late manifesteque 
acutae, 4 mm longae. Glumae validae et a paleis facile solutae, e 
perfecte elliptico brevissime acuminulatae, 3-nerviae, inferior superiorem 
paullo superans. Paleae subaequilongae, rigidae, stramineae, nitidulae, 
valde punctato-rugulosae. 
Paraguay, in pratis humidis prope Caaguazu (Balansa no. 70), 
in regione superiore fluminis Ytu (Hassler no. 9647). 
42. Paspalum alcalinum Mez, spec. nov. 
Perennis, e rhizomate brevi erectoque crassiusculo proveniens, flori- 
fera metralis, e gracilioribus. Folia vaginis culmi internodia superanti- 
bus, haud vel non nisi minute obscureque carinatis, cum marginibus 
glaberrimis, laevibus; ligulis maximis, laceris, glabris; laminis stricte 
erectis, linearibus, basi haud contractis, apicem versus sensim acutissi- 
mis, rigidis, nervo medio valido praeditis, glaucis subtus albidis, margine 
serrulato-scabris, glaberrimis, ad 0,35 longis et 8 mm latis. Culmi stricte 
erecti, validi; cum nodis glabri, laeves. Inflorescentia e culmi apice 
singula, longe stipitata, multiflora, subthyrsoidea, apice acuta, ad 0.2 m 
longa et 30 mm diam. metiens, optime pinnatim e spicis ad 10 superiori- 
bus bene decrescentibus, stricte erectis, paullo vel vix curvatis, usque 
ad 70 mm longis, sessilibus, ad insertiones longe piligeris, secus rhachin 
bene complanatam, rectam, medio rubentem, margine serrulato-scabridam 
nec ciliatam, in spiculam vigentem desinentem spiculas suberecto-erectas 
nunc 2- nunc 4-stichas gerentibus composita. Spiculae breviter sed 
manifeste pedicellatae, bene ellipticae, acutiusculae, breviter pilosae, 
3 mm longae. Glumae aequilongae paleas paullo superantes, validiusculae 
facile a paleis solutae, 5-nerviae, virentes. Paleae e late elliptico latissime 
acutiusculae, rigidae, brunneae vel castaneae, nitidulae, bene punctulatae. 
Mexico, Dept. San Luis Potosi, in pratis alcalinis prope Hacienda 
de Angostura, Julio florens (Pringle no. 3764). 
48. Paspalum Regnelli Mez, spec. nov. 
Perennis, validissima, statura magna sat ultra metrali. Folia vaginis 
haud carinatis, internodia bene superantibus, dorso apicem saltem versus 
tuberculis minutis piliferis conspersis; ligulis brevissimis, truncatis, 
crenatis, ipsis glabris sed in axillis barbam perlongam densamque 
pilorum niveorum gerentibus; laminis e suberecto decurvis, anguste 
lanceolatis, apicem versus sensim acutissimis, basi anguste rotundatim 
contractis, siccis planis, subchartaceis, margine crispulatis et minute 
denseque spinuloso-serrulatis praesertim ad apicem obverse scaberrimis, 
subtus glabris supra (pilis delapsis) tuberculis minutis innumeris 
